Imtella' Jannar 10, 2022 - Aġġornata 10 Ta' Jannar, 2022 7:00pm Ritratti: globo.com L-għaxar vittmi li tilfu ħajjithom fil-Brażil wara li ċediet parti minn irdum ġew identifikati kollha. Fl-aħħar ħin ġew identifikati l-aħħar żewġ vittmi, Rodrigo Alves dos Anjos ta' 40 sena li kellu r-riedni tal-lanċa f'idejh u Carmem Pinheiro da Silva ta' 43 sena. Carmem Pinheiro da Silva Rodrigo Alves dos Anjos Aktar kmieni, tħabbret il-mewt ta' tmien persuni li tilfu ħajjithom f'dan l-inċident traġiku, fosthom ta' Camila da Silva Machado ta' 18-il sena. L-inċident seħħ fl-għadira Furnas f'São José da Barra, il-Brażil meta parti minn irdum ċeda u waqa' fuq id-dgħajjes li kienu taħtu. Ara wkoll: Koppja żagħżugħa fost il-mejta wara li ċeda rdum fil-Brażil